
ROMÂNIA					
JUDEȚUL TIMIȘ
MUNICIPIUL TIMIȘOARA 
DIRECȚIA CLĂDIRI TERENURI ȘI DOTĂRI DIVERSE I EST			
COMPARTIMENTUL SPAȚII CU ALTĂ DESTINAȚIE I EST
NR. SC2018—27461/20.11.2018
					
RAPORT DE SPECIALITATE

Privind închirierea prin atribuirea directă a spațiului cu altă destinație  situat in Timișoara str. Janos Bolyai nr. 4, pe o perioadă de 5 ani către PAROHIA ROMANO-CATOLICĂ TIMIȘOARA I CETATE

Având în vedere expunerea de motive nr. SC2018-27461/20.11.2018 a Primarului Municipiului Timișoara, dl. Nicolae Robu  și Proiectul de hotărâre  privind atribuirea cu contract de inchiriere a spațiului cu altă destinație  situat în Timișoara, str. Janos Bolyai nr. 4 pe o perioadă de 5 ani către PAROHIA ROMANO-CATOLICĂ TIMIȘOARA I CETATE, facem următoarele precizări :
Prin cererea cu numărul SC2017-022762/12.09.2017,  PAROHIA ROMANO-CATOLICĂ SF. ECATERINA a solicitat incheierea unui nou contract de inchiriere pe o perioada de 10 ani pentru spațiului situat in Timișoara str. Janos Bolyai nr. 4, cu destinația de sediu parohial al PAROHIA ROMANO-CATOLICĂ TIMIȘOARA I CETATE.
	Acest spațiu în  suprafață de 102,68 m.p, conform releveului întocmit de SC Black Light SRL, la solicitarea Comisiei de analiză a spațiilor cu altă destinație, situat în Timișoara, str. Janos Bolyai nr. 4, la etajul I al imobilului cu intrare din stradă este liber de sarcini, fiind înscris în cartea funciară nr. 439497-C1, nr. top 269, în proprietatea Municipiului Timișoara.
	Având   in   vedere  extrasul   din Procesul verbal al ședintei din 15.11.2018 a Comisiei de 
analiză a spațiilor cu altă destinație decât aceea de locuință, prin care comisia a hotărât atribuirea spațiului cu contract de închiriere pe o perioada de 5 ani către PAROHIA ROMANO-CATOLICĂ TIMIȘOARA I CETATE a spațiului cu altă destinație situat în imobilul din Timișoara, str. Janos Bolyai nr. 4, la un tarif de inchiriere de 0,88 lei/lună/m.p.
Spațiul a fost verificat prin adresele:
- CT2017-22762/04.10.2017 Serviciul Juridic, reactualizat in data de 20.11.2018;
Menționăm că, spațiul care urmează să fie atribuit prin închiriere nu este afectat de litigiul aflat pe rolul instanțelor de judecată. Litigiul vizează spațiul de locuit ( ap. 3 ).
- CT2017-22762/04.10.2017 Compartimentul Administrare Fond Funciar; 
- CT2017-22762/03.10.2017 Biroul Cladiri Terenuri
Precizăm  faptul că, pe  toată  perioada  contractuală  începând din anul 1999 până în 2009 și  după expirarea contractului a plătit despăgubiri de folosință, Parohia Romano-Catolică Timișoara I Cetate, s-a comportat ca un bun chiriaș și nu a înregistrat obligații fiscale restante la bugetul local.
	Arătăm că tariful de închiriere pentru acest spațiu, a fost aprobat prin HCL 254/2013 .
	În conformitate cu prevederile art.36. alin.2 lit.(c) din Legea nr. 215/2001 privind administraţia publică locală republicată și modificată;
	În temeiul art.45 din Legea nr. 215/2001 privind administraţia publică locală, republicată şi modificată;
Având în vedere prevederile legale expuse în prezentul raport, apreciem că Proiectul de hotărâre  privind reatribuire directă a spațiului cu altă destinație  situat in Timișoara str. Janos Bolyai nr. 4, pe o perioadă de 5 ani in baza unui contract de închiriere, încheiat cu PAROHIA ROMANO-CATOLICĂ TIMIȘOARA I CETATE, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.

